**СЪДЪРЖАНИЕ:**

1. ОБЩА ИНФОРМАЦИЯ ЗА УСЛОВИЯТА ЗА ИЗПЪЛНЕНИЕ НА ОБЩЕСТВЕНАТА ПОРЪЧКА
2. УСЛОВИЯ ЗА УЧАСТИЕ В ПРОЦЕДУРАТА
3. КРИТЕРИИ ЗА ПОДБОР
4. ДОКУМЕНТАЦИЯ ЗА ОБЩЕСТВЕНАТА ПОРЪЧКА
5. ТЕХНИЧЕСКИ СПЕЦИФИКАЦИИ
6. КРИТЕРИЙ ЗА ВЪЗЛАГАНЕ НА ПОРЪЧКАТА
7. ГАРАНЦИЯ ЗА ИЗПЪЛНЕНИЕ НА ДОГОВОРА
8. СЪДЪРЖАНИЕ НА ОФЕРТИТЕ. НЕОБХОДИМИ ДОКУМЕНТИ
9. УКАЗАНИЯ ЗА ПОДГОТОВКА НА ОФЕРТА
10. УСЛОВИЯ ЗА ПРОВЕЖДАНЕ НА ПРОЦЕДУРАТА
11. СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА

**РАЗДЕЛ I. ОБЩА ИНФОРМАЦИЯ ЗА УСЛОВИЯТА ЗА ИЗПЪЛНЕНИЕ НА ОБЩЕСТВЕНАТА ПОРЪЧКА**

Настоящите указания определят правилата за подготовка и представяне на офертите за участие в процедурата като условията и реда, при които ще се избере изпълнител е съобразен със Закона за обществените поръчки (ЗОП) и Правилника за прилагане на Закона за обществените поръчки

**1. Обект на поръчката**

Обект на настоящата обществена поръчка е предоставянето на услуги по чл. 3, ал. 1, т. 3 от ЗОП.

**2. Предмет на поръчката**

Предметът на обществената поръчка е „Организиране на протоколни мероприятия в рамките на 2019 г. с участието на заместник министър-председателя по правосъдната реформа и министър на външните работи“.

Предметът на обществената поръчка включва:

2.1. Организиране на традиционното опознавателно пътуване за ръководителите на дипломатическите мисии и представителствата на международните организации, акредитирани в Република България през втората половина на 2019 г.

2.2. Организиране на среща на заместник министър-председателя по правосъдната реформа и министър на външните работи с почетните консули на Република България в периода 14–15 октомври 2019 г. в София

2.3. Организиране на среща на заместник министър-председателя по правосъдната реформа и министър на външните работи с извънредните и пълномощни посланици и постоянни представители, акредитирани в Република България в края на 2019 г.

2.4 Организиране на среща на заместник министър-председателя по правосъдната реформа и министър на външните работи със служителите на МВнР.

Организирането и провеждането на събитията трябва да бъде извършено в пълно съответствие с изискванията на Възложителя, описани в Техническата спецификация, част от документацията на обществената поръчка. Предметът на поръчката обхваща изпълнение на дейностите от Техническата спецификация.

**3. Срок на изпълнение на поръчката**

Датите на провеждане на събитието по т. 2.2 са 14–15 октомври 2019 г.

Събитията по т. 2.1, .2.3 и 2.4 ще бъдат изпълнени на дати, които ще бъдат уточнени допълнително между Възложителя и Изпълнителя.

**4. Място на изпълнение на поръчката:**

Събитието по т.2.1 ще бъде проведено в избран от Министерство на външните работи регион на Република България.

Събитията по т. 2.2, 2.3. и 2.4. ще бъдат проведени на територията на гр. София.

**5. Максимална прогнозна стойност на поръчката**

Прогнозната стойност на поръчката възлиза на 43 000.00 (четиридесет и три хиляди) лева без ДДС.

Цената е за организирането и на четирите събития. Предложената от участника цена задължително трябва да включва всички разходи за изпълнение на обществената поръчка.

Стойността е крайна и не може да се надвишава. Оферти на участници, които надхвърлят обявената прогнозна и пределна стойност на обществената поръчка, ще бъдат отстранени от участие в обществената поръчка.

Съответните допустими стойности на цените за всяко от четирите събития са посочени в Техническата спецификация от документацията.

**6. Начин на плащане**

Възложителят заплаща цената за всяко изпълнено мероприятие от предмета на поръчката в срок до 20 (двадесет) работни дни след представяне на двустранно подписан без забележки приемо - предавателен протокол и оригинална фактура.

В случай, че за изпълнителя е получена информация от Националната агенция за приходите или Агенция „Митници" за наличието на публични задължения, съгласно Решение на МС № 592/ 21.08.2018 г., плащането се извършва съгласно указанията на органите на данъчната и митническата администрация.

**7.** **Валидност на офертите** – срокът на валидност не може да бъде по-кратък от 180 (сто и осемдесет) календарни дни, считано от крайния срок за получаване на офертите.

Възложителят може да покани участниците да удължат срока на валидност на офертите, когато той не е изтекъл.

Когато срокът е изтекъл, възложителят кани участниците да потвърдят валидността на офертите си за определен от него нов срок.

Участник, който не удължи или не потвърди срока на валидност на офертата си, се отстранява от участие.

**8. Варианти** – не се допуска представянето на варианти в офертите.

**РАЗДЕЛ II. УСЛОВИЯ ЗА УЧАСТИЕ В ПРОЦЕДУРАТА**

**II.1. ОБЩИ ПОЛОЖЕНИЯ**

1. Участник в процедурата за възлагане на обществена поръчка може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява услуги съгласно законодателството на държавата, в която то е установено.
2. За участие в процедурата участникът подготвя и представя оферта, която трябва да съответства напълно на условията, съдържащи се в обявлението и в документацията на обществената поръчка.
3. Участниците - юридически лица в процедурата се представляват от законните си представители или от лица, специално упълномощени за участие в процедурата, което се доказва с нотариално заверено пълномощно.
4. Участниците - обединения следва да определят партньор, който да представлява обединението за целите на обществената поръчка и да уговорят солидарна отговорност на членовете на обединението при изпълнение на обществената поръчка.
5. Участниците могат да се позоват на капацитета на трети лица, независимо от правната връзка между тях, по отношение критериите, свързани с техническите и професионалните способности.
6. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.
7. Свързани лица, по смисъла на § 2, т. 45 от Допълнителните разпоредби на ЗОП, не могат да бъдат самостоятелни участници в процедурата.

**II.2**. **ОСНОВАНИЯ ЗА ОТСТРАНЯВАНЕ. МЕРКИ ЗА НАДЕЖДНОСТ**

**1.** Възложителят ще отстрани от участие всеки участник, когато:

1. е осъден с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;
2. е осъден с влязла в сила присъда, за престъпление, аналогично на тези по т. 1.1 в друга държава членка или трета страна;
3. има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на участника, или аналогични задължения съгласно законодателството на държавата, в която участникът е установен, доказани с влязъл в сила акт на компетентен орган.
4. е налице неравнопоставеност в случаите по чл. 44, ал. 5 от ЗОП;
5. е установено, че:

а) е представил документ с невярно съдържание, свързан с удостоверяване  
липсата на основания за отстраняване или изпълнението на критериите за подбор;

б) не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

1.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен;

1. е налице конфликт на интереси, който не може да бъде отстранен.
2. е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен, освен ако се докаже, че участникът не е преустановил дейността си и е в състояние да изпълни поръчката, съгласно приложимите национални правила за продължаване на стопанската дейност в държавата, в която е установен.
3. който не отговаря на поставените критерии за подбор или не изпълни друго условие, посочено в обявлението за обществена поръчка или в документацията;

1.10. който е представил оферта, която не отговаря на:

а) предварително обявените условия за изпълнение на поръчката;

б) правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 към чл. 72, ал.4 от ЗОП;

1. който не е представил в срок обосновката по чл. 72, ал. 1 от ЗОП, или чиято оферта не е приета съгласно чл. 72, ал. 3 - 5 от ЗОП;
2. който след покана от Възложителя и в определения в нея срок не удължи срока на валидност на офертата си;
3. който е свързано лице с друг участник в процедурата;
4. който няма право да участва в обществени поръчки на основание чл. 3, т. 8 във връзка с чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, освен когато не са налице условията по чл. 4 от закона.
5. за когото са налице обстоятелствата по чл. 69 от Закона за противодействие на корупцията и за отнемане на незаконно придобитото имущество (Обн. ДВ. бр.7 от 19 Януари 2018г.)
6. Участник, подал оферта, която не отговаря на условията за представяне, включително за форма, начин и срок.

Възложителят отстранява от процедурата участник, за когото са налице основанията по чл. 54, ал. 1 от ЗОП и посочените от възложителя обстоятелства по чл. 55, ал. 1, т. 1 от ЗОП възникнали преди или по време на процедурата.

Възложителят ще приложи разпоредбата на чл. 57, ал. 1 от ЗОП и когато участник в процедурата е обединение от физически и/или юридически лица и за член на обединението е налице някое от основанията за отстраняване.

1.17. Основанията за отстраняване по т. 1.1 и 1.2. се прилагат до изтичане на пет години от влизането в сила на присъдата, освен ако в нея е посочен друг срок, по отношение на основанието по т. 1.5, б. „а" - три години от датата влизане в сила на решението на възложителя , с което участникът е отстранен от участие в процедурата; по отношение на основанието по т. 1.6 - три години от датата влизане в сила на акт на компетентен орган , с който е установено наличие на обстоятелството.

**2.** Основанията по т. 1.1,1.2 и 1.7 се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.

**3.** При подаване на оферта участникът декларира липсата на основанията за отстраняване в част III от ЕЕДОП, като предоставя съответната информация, изисквана от възложителя, и посочва националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

Информацията се попълва в ЕЕДОП, както следва:

3.1. Относно обстоятелствата по т. 1.1 и т. 1.2:

а) В Част III, Раздел А се предоставя информация относно присъди за следните  
престъпления:

* *Участие в престъпна организация -* по чл. 321 и 321а от НК;
* *Корупция -* по чл. 301 - 307 от НК;
* *Измама -* по чл. 209 - 213 от НК;
* *Терористични престъпления или престъпления, които са свързани с терористични дейности и финансиране на тероризъм -* по чл. 108а от НК;
* *Изпиране на пари-* по чл. 253, 253а, или 2536 от НК от НК;
* *Детски труд и други форми на трафик на хора* - по чл. 192а или 159а - 159г от НК.

б) В Част III, Раздел Г се предоставя информация относно присъди за престъпления  
по чл. 194 - 208, чл. 213 а - 217, чл. 219 - 252 и чл. 254а-255а или чл. 256-260 от  
Наказателния кодекс; нарушения по чл. 13, ал. 1 от Закона за трудовата миграция и трудовата мобилност; нарушение на задълженията в областта на трудовото право - чл. 61, ал. 1, чл. 62, ал. 1 или 3, чл. 63, ал. 1 или 2 и чл. 228, ал. 3 от Кодекса на труда

в) В Част III, Раздел В, поле „Нарушение на задължения в областта на трудовото право" от ЕЕДОП се предоставя информация относно присъди за престъпления по чл.172 от НК

При отговор „Да" участникът посочва: дата на влизане в сила на  
присъдата и фактическото и правното основание за постановяването й и срока на наложеното наказание.

В полето се представя информация и за нарушение на задълженията в областта на трудовото право - чл. 118, чл. 128, чл. 245 и чл. 301 - 305 от Кодекса на труда.

г) В Част III, Раздел В, в поле „Нарушение на задължения в областта на  
екологичното право" от ЕЕДОП се предоставя информация относно присъди за престъпления по чл. 352 - 353е от НК.

При отговор „Да" участникът посочва: дата  
на влизане в сила на присъдата и фактическото и правното основание за  
постановяването й и срока на наложеното наказание.

д) В Част III, Раздел В, в поле „Нарушение на задължения в областта на  
социалното право" от ЕЕДОП се предоставя информация относно присъди за  
престъпления по чл. 255б от Наказателния кодекс.

При отговор „Да" участникът посочва: дата на влизане в сила на присъдата и фактическото и правното основание за постановяването й и срока на наложеното наказание.

1. Относно обстоятелствата по т. 1.3 се предоставя информация в Част III, Раздел Б от ЕЕДОП.
2. Относно обстоятелствата по т. 1.4 -1.5,1.7-1.8 се предоставя информация в Част III, Раздел В от ЕЕДОП.
3. Относно обстоятелствата по т. 1.13, т. 1.14 и 1.15 се предоставя информация в Част III, Раздел Г от ЕЕДОП.

**4.** Мерки за надеждност

4.1. Участник, за когото са налице основания по чл. 54, ал. 1 от ЗОП и чл. 55, ал. 1, т. 1 от ЗОП, има право да представи доказателства, че е предприел мерки, които гарантират неговата надеждност, въпреки наличието на съответното основание за отстраняване. За тази цел участникът може да докаже, че:

а) е погасил задълженията си по чл. 54, ал. 1, т. 3 от ЗОП, включително начислените лихви и/или глоби или че те са разсрочени, отсрочени или обезпечени;

б) е платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

в) е изяснил изчерпателно фактите и обстоятелствата, като активно е съдействал на компетентните органи, и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

г) е платил изцяло дължимото вземане по чл. 128, чл. 228, ал. 3 или чл. 245 от  
Кодекса на труда.

4.2. Като доказателства за надеждността на участника се представят следните  
документи:

а) по отношение на обстоятелството по т. 4.1, б. „а" и „б" (чл. 56, ал. 1, т. 1 и 2 от ЗОП) - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

б) по отношение на обстоятелството по т. 4.1, б. „в" (чл. 56, ал. 1, т. 3 от ЗОП) -  
документ от съответния компетентен орган за потвърждение на описаните  
обстоятелства.

1. Няма право да се ползва от възможността по т. 4.1 участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки или концесии, за времето, определено с присъдата или акта.
2. Възложителят ще прецени предприетите от участника мерки, като вземе предвид тежестта и конкретните обстоятелства, свързани с престъплението/ нарушението.
3. В случай че предприетите от участника мерки са достатъчни, за да се гарантира неговата надеждност, възложителят не го отстранява от участие в поръчката.
4. Мотивите за приемане или отхвърляне на предприетите мерки и представените доказателства се посочват в решението за предварителен подбор, съответно в решението за класиране или прекратяване на процедурата, в зависимост от вида и етапа, на който се намира процедурата.

5. Участниците са длъжни да уведомят писмено Възложителя в 3-дневен срок от настъпване на някое от обстоятелствата, посочени по-горе в т. 1.1 - 1.8 и т. 1.13.

**IL3. УЧАСТИЕ НА ОБЕДИНЕНИЕ**

**1.** В случай че Участникът участва като обединение, което не е регистрирано като самостоятелно юридическо лице, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

1. Възложителят не поставя каквито и да е изисквания относно правната форма под която Обединението ще участва в процедурата за възлагане на поръчката.
2. Когато Участникът е обединение, което не е регистрирано като самостоятелно юридическо лице, се представя копие от документ за създаване на обединението, както и следната информация във връзка с конкретната обществена поръчка:

1. правата и задълженията на участниците в обединението;

2. разпределението на отговорността между членовете на обединението;

3. дейностите, които ще изпълнява всеки член на обединението

1. Когато участникът е обединение, което не е юридическо лице, следва да бъде определен и посочен партньор, който да представлява обединението за целите на настоящата обществена поръчка.
2. В случай че обединението е регистрирано по БУЛСТАТ преди датата на подаване на офертата за настоящата обществена поръчка, се посочва БУЛСТАТ и/или друга идентифицираща информация в съответствие със законодателството на държавата, в която участникът е установен, както и адрес, включително електронен, за кореспонденция при провеждането на процедурата.

Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.

Когато участникът е обединение, което не е юридическо лице, ЕЕДОП се подава от всеки от участниците в обединението. При необходимост от деклариране на обстоятелства, относими към обединението, ЕЕДОП се подава и за обединението.

**II.4. ПОДИЗПЪЛНИТЕЛИ**

1. Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения. Когато се предвижда участие на подизпълнители, отделен ЕЕДОП задължително се представя от всеки от тях.
2. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.
3. Възложителят изисква замяна на подизпълнител, който не отговаря на условията по т. 2.
4. Когато частта от поръчката, която се изпълнява от подизпълнител, може да бъде предадена като отделен обект на изпълнителя или на Възложителя, Възложителят заплаща възнаграждение за тази част на подизпълнителя.
5. Разплащанията по т. 4 се осъществяват въз основа на искане, отправено от подизпълнителя до Възложителя чрез изпълнителя, който е длъжен да го предостави на възложителя в 15-дневен срок от получаването му.
6. Към искането по т. 5, изпълнителят предоставя становище, от което да е видно дали оспорва плащанията или част от тях като недължими.
7. Възложителят има право да откаже плащане по т. 4, когато искането за плащане е оспорено, до момента на отстраняване на причината за отказа.
8. Правилата относно директните разплащания с подизпълнители са посочени в настоящата документация за обществената поръчка и в проекта на договор за възлагане на поръчката.
9. Независимо от възможността за използване на подизпълнители отговорността за изпълнение на договора за обществена поръчка е на изпълнителя.
10. Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия:

* за новия подизпълнител не са налице основанията за отстраняване в процедурата;
* новият подизпълнител отговаря на критериите за подбор по отношение на дела и вида на дейностите, които ще изпълнява.

**11.** При замяна или включване на подизпълнител изпълнителят представя на възложителя копие на договора с новия подизпълнител заедно с всички документи, които доказват изпълнението на условията по т. 10, в срок до три дни от неговото сключване.

**12.** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**II.5. ИЗПОЛЗВАНЕ НА КАПАЦИТЕТА НА ТРЕТИ ЛИЦА**

1. Участниците могат да се позоват на капацитета на трети лица, независимо от правната връзка между тях, по отношение на критериите, свързани с  
технически и професионални способности.

**2.** По отношение на критериите, свързани с професионална компетентност и опит за изпълнение на поръчката, участниците могат да се позоват на капацитета на трети лица само ако тези лица ще участват в изпълнението на частта от поръчката, за която е необходим този капацитет.

3.Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.

4. Третите лица трябва да отговарят на съответните критерии за подбор, за доказването на които участникът се позовава на техния капацитет, и за тях да не са налице основанията за отстраняване от процедурата.

5. Възложителят изисква участника да замени посоченото от него трето лице, ако то не отговаря на някое от условията по т. 3, поради промяна в обстоятелствата преди сключване на договора.

6.Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т. 2 - 4.

7. Третите лица представят отделен ЕЕДОП.

**II.6. УКАЗАНИЯ ЗА ПРЕДСТАВЯНЕ НА ИНФОРМАЦИЯТА В ЕЕДОП**

ЕЕДОП се попълва в съответствие с чл. 67 от ЗОП и указанията в настоящата документация за обществената поръчка, като:

1. В електронния ЕЕДОП се предоставя информацията, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.
2. Когато лицата по чл. 54, ал. 2 и 3 от ЗОП са повече от едно и за тях няма различие по отношение на обстоятелствата по чл. 54, ал. 1, т. 1, 2 и 7 и чл. 55, ал. 1, т. 5 от ЗОП, ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.
3. Когато е налице необходимост от защита на личните данни при различие в обстоятелствата, свързани с личното състояние на лицата по чл. 54, ал. 2 и 3 от ЗОП, информацията относно изискванията по чл. 54, ал. 1, т. 1, 2 и 7 и чл. 55, ал. 1, т. 5 от ЗОП се попълва в отделен ЕЕДОП, подписан от съответното лице.

**РАЗДЕЛ III.** **КРИТЕРИИ ЗА ПОДБОР** Участниците в настоящата процедура трябва да отговарят на следните минимални изисквания:

**Технически и професионални способности**

Участникът следва да е изпълнил минимум една дейност с предмет и обем, идентични или сходни с тези на обществената поръчка през последните три години, считано от датата на подаване на офертата.

Под „дейност с предмет и обем, идентични или сходни с тези на обществената поръчка " следва да се разбира организиране на мероприятия - информационни пътувания, събития на открито, приеми, коктейли и/или други събития за минимум 50 участника.

При подаването на оферта, информацията се попълва в Част IV „Критерии за подбор", раздел В „Технически и професионални способности", секция „За поръчки за услуги: извършени услуги от конкретния вид“ на ЕЕДОП.

При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.

В случаите на чл. 67, ал. 5 и при сключване на договора , частниците доказват съответствие с изискването на възложителя и с информацията, посочена от участника в ЕЕДОП, с представяне на списък на услугите, които са идентични или сходни с предмета на обществената поръчка, с посочване на стойностите, датите и получателите, заедно с документи, които доказват извършената услуга.

Участниците могат да се позоват на капацитета на трети лица при условията на чл. 65, ал. 1-4 от ЗОП.

**РАЗДЕЛ IV. ДОКУМЕНТАЦИЯ ЗА ОБЩЕСТВЕНАТА ПОРЪЧКА**

**1. Място и условия за получаване на документацията:**

Възложителят предоставя неограничен, пълен, безплатен и пряк достъп по електронен път до документацията на обществената поръчка за участие в процедурата на интернет страницата на МВнР в електронна преписка, намираща се в раздел „Процедури, открити след 15.04.2016 г." от Профила на купувача. Изтеглянето на документацията от Профила на купувача е безплатно. Всички документи, свързани с процедурата, ще бъдат публикувани на същия интернет адрес.

**2. Разяснения и допълнителна информация по условията на процедурата за възлагане на обществена поръчка:**

1. Всички заинтересовани лица могат да поискат писмено от възложителя разяснения по условията на обществената поръчка до 5 (пет) дни преди изтичане на срока за получаване на оферти.
2. Възложителят предоставя разясненията в 3 (три) дневен срок от получаване на искането. В разясненията не се посочва лицето, направило запитването.
3. Възложителят не предоставя разяснения, ако искането е постъпило след срока по т. 2.1.
4. Разясненията се предоставят чрез публикуване в електронната преписка на обществената поръчка на профила на купувача на МВнР.
5. Всички съобщения, свързани с процедурата, ще бъдат публикувани съгласно ЗОП и ППЗОП в електронната преписка на обществената поръчка.

**3. Изменение на условията**

1. Възложителят може да направи промени в обявлението и/или документацията на обществена поръчка по собствена инициатива или по искане на заинтересовано лице, направено в срок до три дни от публикуване на обявлението за обществена поръчка.
2. Възложителят изпраща за публикуване в РОП обявлението за изменение или допълнителна информация и решението, с което то се одобрява, в срок до 7 дни от публикуването в РОП на обявлението за обществена поръчка.
3. С публикуването на обявлението за изменение или допълнителна информация се смята, че всички заинтересовани лица са уведомени.

**РАЗДЕЛ V. ТЕХНИЧЕСКА СПЕЦИФИКАЦИЯ ЗА ИЗПЪЛНЕНИЕ НА ОБЩЕСТВЕНАТА ПОРЪЧКА**

1. **Организиране на традиционното опознавателно пътуване за ръководителите на дипломатическите мисии и представителствата на международните организации, акредитирани в Република България.**

* Място на провеждане – избран от МВнР регион на Република България;
* Дати на провеждане – втората половина на 2019 г.;
* Продължителност на пътуването – два дни, с възможност за удължаване до три дни, при необходимост;
* При заявка на Възложителя – наемане на зала за около 100 души за периода на мероприятието и предоставяне на конферентни услуги, в това число озвучаване, компютърна и прожекционна техника;
* Организиране на официална вечеря **или** обяд за около 100 души с три или четири степенно меню, с възможност и за безмесно меню, като Изпълнителят предостави най-малко три варианта на меню;
* При заявка на Възложителя – организиране на съгласуване с Възложителя културна програма в региона на опознавателното пътуване;
* Осигуряване на транспорт за около 100 души от София /МВнР/ до мястото на събитието и обратно до София, като в заявката Възложителят посочва дестинацията, броя на участниците и др. изисквания, като Изпълнителят следва да осигури транспортно/и средство/а както следва:
* С подходящ брой места в зависимост от броя на участниците;
* Всички разходи за водачите на превозните средства, както и разходите, свързани с престой на транспортното средство и други административни разходи, са за сметка на Изпълнителя;
* Транспортните средства следва да отговарят на техническите изисквания за транспортна годност и безопасност, съгласно българското и европейското законодателство, да са климатизирани и да осигуряват високо ниво на комфорт при пътуване;
* Изисквания към транспортните средства за мероприятията:
* да не са по-стари от 10 години;
* да имат климатична и отоплителна инсталация;
* да имат валиден документ за преминат годишен технически преглед.
* Прогнозна стойност – 15 000 лева без ДДС.

1. **Организиране на среща на заместник министър-председателя по правосъдната реформа и министър на външните работи с почетните консули на Република България в периода 14–15 октомври 2019 г., в София**

* Място на провеждане – гр. София;
* Дати на провеждане – 14–15 октомври 2019 г.;
* При заявка на Възложителя – наемане на зала за около 100 души;
* При заявка на Възложителя – предоставяне на конферентни услуги, в това число озвучаване, компютърна и прожекционна техника;
* При заявка на Възложителя – организиране на кафе паузи за два дни за конференцията, включващи кафе, чай, минерална вода, мляко, безалкохолни напитки, дребни сладки, соленки и сезонни плодове;
* При заявка на Възложителя – организиране на коктейл за около 200 души, с включени различни видове сладки и солени плата с хапки, както и различни видове напитки;
* При заявка на Възложителя - осигуряване на транспорт за около 100 души в рамките на гр. София, от МВнР и/или посочени от Възложителя хотели до мястото, на което ще се проведе срещата и обратно, в периода 14–15 октомври 2019 г.;
* При заявка на възложител – организиране на културна програма в гр. София или друг град за около 100 души и осигуряване на транспорт за около 100 души, като превозните средства отговарят на следните условия:
* С подходящ брой места в зависимост от броя на участниците.
* Всички разходи за водачите на превозните средства, както и разходите, свързани с престой на транспортното средство и други административни разходи, са за сметка на Изпълнителя.
* Транспортните средства следва да отговарят на техническите изисквания за транспортна годност и безопасност, съгласно българското и европейското законодателство, да са климатизирани и да осигуряват високо ниво на комфорт при пътуване.
* Изисквания към транспортните средства за мероприятията:
* да не са по-стари от 10 години;
* да имат климатична и отоплителна инсталация;
* да имат валиден документ за преминат годишен технически преглед.
* Прогнозна стойност –15 000 лева без ДДС.

1. **Организиране на среща на заместник министър-председателя по правосъдната реформа и министър на външните работи с извънредните и пълномощни посланици и постоянни представители, акредитирани в Република България, в края на 2019 г.**

* Място на провеждане – гр. София;
* Дати на провеждане – месец декември 2019 г.;
* Организиране на коктейл за около 150 души, с включени различни видове сладки и солени плата с хапки, както и различни видове напитки;
* При заявка на Възложителя – наемане на подходяща зала за организиране на коктейл за около 150 души;
* При заявка на Възложителя- наемане на озвучителна техника;
* Прогнозна стойност – 4500 лева без ДДС.

1. **Организиране на среща на заместник министър-председателя по правосъдната реформа и министър на външните работи със служителите на МВнР**

* Място на провеждане – гр. София, МВнР;
* Дати на провеждане – месец декември 2019 г.;
* Организиране на коктейл за около 400 души, с включени различни видове сладки и солени плата с хапки, както и различни видове напитки;
* При заявка на Възложителя – предоставяне на озвучителна техника;
* При заявка на Възложителя – наемане на подходяща зала за провеждане на коктейл;
* Прогнозна стойност – 8500 лева без ДДС.

**РАЗДЕЛ VI.КРИТЕРИЙ ЗА ВЪЗЛАГАНЕ НА ПОРЪЧКАТА**

**1. Критерий за възлагане:**

Възложителят ще възложи настоящата обществена поръчка чрез определяне на икономически най-изгодната оферта въз основа на критерия за възлагане **„най-ниска цена",** съгласно чл. 70, ал. 2, т. 1 от ЗОП.

**2. Класиране на офертите:**

На първо място се класира участникът, предложил най-ниска обща цена за изпълнение на поръчката. В случай че предложените цени са равни, комисията ще проведе публичен жребий по реда на чл. 58, ал. 3 от ППЗОП за определянето на изпълнител между класираните на първо място оферти.

**РАЗДЕЛ VII. ГАРАНЦИЯ ЗА ОБЕЗПЕЧАВАНЕ ИЗПЪЛНЕНИЕТО НА ДОГОВОРА**

1. Всеки участник сам избира формата, под която да представи гаранция за обезпечаване на изпълнението на договора- парична сума, банкова гаранция или застраховка, която обезпечава изпълнението чрез покритие на отговорността на изпълнителя.
2. Гаранцията за изпълнение е в размер на 4 *% (четири на сто)* от общата стойност за изпълнение на услугите предмет на договора без ДДС.
3. Срокът на валидност на гаранциите за изпълнение по т.1 следва да е най-малко 30 (тридесет) дни по-дълъг от срока за изпълнение на договора.
4. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, вносител на сумата по гаранцията или титуляр на застраховката.
5. Условията и сроковете за задържане или освобождаване на гаранцията са уредени в проекта за договор за обществена поръчка.
6. Ако участникът избере да представи гаранцията като парична сума, то тя следва да се внесе по банков път по сметка на възложителя:

**БНБ - ЦУ,**

**Банкова сметка: BG45 BNBG 9661 3300 1343 01**

**BIC: BNBGBGSD**

7. Ако участникът избере да представи банкова гаранция, тя трябва да бъде  
неотменима и безусловна, да съдържа задължение на банката-гарант да извърши безусловно плащане при първо писмено искане, подписано от възложителя и да е със срок на валидност с 30 [тридесет) дни по-дълъг от срока за изпълнение на договора.  
Банковите разходи по откриването на гаранцията са за сметка на участника.

8. Ако участникът избере да представи застраховка, която да обезпечава  
изпълнението на договора чрез покритие на отговорността на изпълнителя, застрахователната сума следва да е с размера посочен по-горе в т. 2, да бъде издадена в полза на възложителя. Застраховката следва да бъде с валидност не по-малко от 30 дни след изтичане срока на договора.

9. Възложителят ще освободи гаранцията за изпълнение, без да дължи лихви за периода, през който средствата законно са престояли при него.

**РАЗДЕЛ VII. СЪДЪРЖАНИЕ НА ОФЕРТИТЕ. НЕОБХОДИМИ ДОКУМЕНТИ**

1. Офертите на участниците, следва да съдържат:

1. Опис на представените документи, в свободен текст.
2. Заявление за участие, съдържащо:
3. Единен европейски документ за обществени поръчки (по Образец № 1), в съответствие с изискванията на чл. 67 от ЗОП и условията на възложителя на електронен носител;
4. документи за доказване на предприетите мерки за надеждност, когато е приложимо;

1.3. Когато участникът е обединение, което не е юридическо лице, се представя документ за създаване на обединението, както и следната информация във връзка с конкретната обществена поръчка:

1. правата и задълженията на участниците в обединението;

2. разпределението на отговорността между членовете на обединението;

3. дейностите, които ще изпълнява всеки член на обединението.

1.4. Техническо предложение(Образец № 2), съдържащо предложение за изпълнение на поръчката в съответствие с техническите спецификации и изискванията на възложителя, ведно с декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд.

1.5. Декларация за конфиденциалност - Образец № 4 *(ако е приложимо).*

1.6. Ценово предложение, **което може да не се поставя** в отделен запечатан непрозрачен плик, по Образец № 3.

**2.** Участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП).

Съгласно чл. 67, ал. 4 от Закона за обществените поръчки (ЗОП) във връзка с § 29, т. 5, б. „а” от Преходните и заключителни разпоредби на ЗОП, в сила от 1 април 2018 г. Единният европейски документ за обществени поръчки се представя задължително в електронен вид.

1. Възложителят предоставя образец на ЕЕДОП за процедурата с останалата документация за обществената поръчка като съставен от възложителя образец на ЕЕДОП с Информационната система за попълване и повторно използване на ЕЕДОП, осигурена от Европейската комисия, под формата на генериран файл, в който са маркирани полетата, които съответстват на поставените от него изисквания, свързани с личното състояние на участниците и критериите за подбор. Генерираният файл е на разположение на заинтересованите лица по електронен път на Профила на купувача. Възложителят публикува заедно с документацията за обществена поръчка в PDF формат и XML файл espd-request………xml., който представлява предоставен от Възложителя еЕЕДОП във вид, подходящ за електронна обработка.

За попълване на образеца участниците следва да използват Информационната система за попълване и повторно използване на ЕЕДОП, осигурена от Европейската комисия, която може да се открие на следния интернет адрес https://ec.europa.eu/tools/espd/filter?lang=bg.

В нея участниците зареждат сваления от Профила на купувача XML файл, попълват необходимите данни, изтеглят го и го запазват във формати XML и PDF. Попълненият еЕЕДОП във формат PDF се подписва с квалифициран електронен подпис от лицата по чл. 54, ал. 2 от ЗОП.

2. Възложителят приема еЕЕДОП по един от следните начини:

- приложен на подходящ електронен носител към пакета документи за участие в процедурата – например дискета, компактдиск, USB флаш и др.

- предоставен чрез осигурен достъп по електронен път до изготвения и подписан електронно с квалифициран електронен подпис ЕЕДОП. В този случай документът следва да е снабден с т.нар. времеви печат, който да удостоверява, че ЕЕДОП е подписан и качен на интернет адреса, към който се препраща, преди крайния срок за получаване на офертите. В този случай, следва в опаковката с офертата да бъде представен документ-декларация, в която задължително да се посочи адрес, на който е осигурен достъп до съответния еЕЕДОП.

Повече информация относно предоставяне на Единния европейски документ за обществени поръчки в електронен вид се съдържа в указание изх. № МУ-4/02.03.2018г. на изпълнителния директор на АОП, на следния интернет адрес: http://www.aop.bg/fckedit2/user/File/bg/practika/MU4\_2018.pdf

**РАЗДЕЛ IX. УКАЗАНИЯ ЗА ПОДГОТОВКА НА ОФЕРТА**

1. Документите, свързани с участието в процедурата, се представят от участника или от упълномощен от него представител лично или чрез пощенска или друга куриерска услуга с препоръчана пратка с обратна разписка, на адрес: гр. София 1113, ул. „Александър Жендов" № 2,в деловодството на МВнР.
2. Документите, свързани с участието в процедурата, се представят от участника в запечатана непрозрачна опаковка, върху която се посочва: наименованието на участника, включително участниците в обединението, когато е приложимо; адрес за кореспонденция, телефон и по възможност факс и електронен адрес; наименованието на поръчката.

3. Не се приемат оферти, които са представени след изтичане на крайния срок за получаване или в незапечатана опаковка или в опаковка с ненарушена цялост.

1. Когато към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат в регистъра, като не се допуска приемане на оферти от лица, които не са включени в списъка. Получените оферти за участие се предават на председателя на комисията, за което се съставя протокол. Протоколът се подписва от предаващото лице и от председателя на комисията.
2. Всеки участник в процедурата за възлагане на обществена поръчка има право да представи само една оферта.
3. Лице, което участва в обединение или е дало съгласие да бъде подизпълнител на друг участник, не може да подава самостоятелно оферта.
4. Офертата се представя в писмен вид на хартиен носител на български език. Ако в офертата са включени документи на чужд език, те трябва да бъдат придружени с превод на български език.
5. В случаите, когато участникът изпраща офертата чрез препоръчана поща или по куриерска служба, разходите са за негова сметка. Участникът следва да осигури пристигането на офертата в посочения от възложителя срок. Рискът от забава или загубване на офертата е за сметка на участника.
6. До изтичане на крайния срок за подаване на офертите всеки участник в процедурата може да промени, допълни или оттегли офертата си. Допълнението или промяната на офертата трябва да отговаря на изискванията и условията за представяне на първоначалната оферта, като върху плика бъде поставен надпис „Допълнение / Промяна на оферта с входящ номер...." и наименованието на участника, в случай че участникът не е оттеглил първоначално подадената от него оферта.

**РАЗДЕЛ X. УСЛОВИЯ ЗА ПРОВЕЖДАНЕ НА ПРОЦЕДУРАТА**

**1. Отваряне на офертите**

1. Получените оферти ще бъдат отворени на публично заседание, на което могат да присъстват участниците в процедурата или техни упълномощени представители, както и представители на средствата за масово осведомяване, съгласно чл. 54, ал. 1 от ППЗОП.
2. Офертите ще бъдат отворени, разгледани, оценени и класирани от комисия, която ще започне своята работа в посочения в Обявлението за обществена поръчка час и дата, в сградата на МВнР-ЦУ в гр. София 1113, ул. „Александър Жендов" № 2.

При провеждането на настоящата процедура ще се приложи реда по чл. 181, ал. 2 от ЗОП, а именно оценката на техническите и ценовите предложения на участниците ще бъдат извършени преди разглеждане на документите за съответствие с критериите за подбор.

Действията на комисията се извършват в следната последователност:

1. комисията отваря офертите по реда на тяхното постъпване и оповестява тяхното съдържание, включително предложенията на участниците по съответните показатели за оценка на офертите;
2. техническото и ценовото предложение на всеки от участниците се подписват най-малко от трима членове на комисията и се предлага по един от присъстващите представители на другите участници да ги подпише, с което публичната част от заседанието приключва;

3. комисията разглежда представените оферти и оценява съгласно избрания  
критерий за възлагане тези от тях, които съответстват на предварително  
обявените условия;

4. комисията разглежда документите, свързани с личното състояние и критериите  
за подбор, на участниците в низходящ ред спрямо получените оценки;

5. когато установи липса, непълнота или несъответствие на информацията,  
включително нередовност или фактическа грешка, или несъответствие с  
изискванията към личното състояние или критериите за подбор, комисията  
писмено уведомява участника;

1. в срок до 5 работни дни от получаването на уведомлението участникът може да представи нов ЕЕДОП и/или други документи, които съдържат променена и/или допълнена информация;
2. комисията разглежда документите по т. 4 и 6 до установяване на съответствие с изискванията за личното състояние и критериите за подбор на двама участници, които класира на първо и второ място; останалите участници, чиито оферти са оценени, не се класират.

Назначената от възложителя комисия съставя протокол за извършване на подбора на участниците, разглеждането, оценката и класирането на офертите. Възложителят утвърждава протокола по реда на чл. 106 от ЗОП.

В 10-дневен срок от утвърждаване на протокола възложителят издава решение за определяне на изпълнител или за прекратяване на процедурата.

Обменът на информация между възложителя и участниците може да се извърши по пощата, чрез куриер, по факс или по електронен път, при условията и по реда на Закона за електронния документ и електронния подпис или чрез комбинация от тези средства.

**РАЗДЕЛ XI. СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА**

**1.** Възложителят сключва договор за изпълнение на обществената поръчка с участника, определен за Изпълнител на обществената поръчка. Възложителят сключва писмен договор с избрания за изпълнител по реда и при условията на чл. 112 от Закона на обществени поръчки.

**2**. При подписване на договора участникът, определен за изпълнител, е длъжен да представи документи в съответствие с чл. 112 ал. 1 от ЗОП.

* 1. Преди сключване на договора за обществена поръчка участникът, определен за изпълнител, е длъжен да представи документи от съответните компетентни органи за удостоверяване липсата на обстоятелствата по чл. 54, ал. 1, т. 1, т. 3 и т. 6 от ЗОП и на посочените в обявлението обстоятелства по чл. 55, ал. 1, т. 1 от ЗОП.
  2. възложителят не изисква документи:

1. които вече са му били предоставени;

2. до които има достъп по служебен път или чрез публичен регистър;

3. които могат да бъдат осигурени чрез пряк и безплатен достъп до националните бази данни на държавите членки.

* 1. Когато участникът, избран за изпълнител, е чуждестранно лице, той представя съответния документ по т.2.1, издаден от компетентен орган, съгласно законодателството на държавата, в която участникът е установен.
  2. В случаите по предходната точка, когато в съответната държава не се издават документи за посочените обстоятелства или когато документите не включват всички обстоятелства, участникът представя декларация, ако такава декларация има правно значение съгласно законодателството на съответната държава. Когато декларацията няма правно значение, участникът представя официално заявление, направено пред компетентен орган в съответната държава.
  3. Когато определеният изпълнител е неперсонифицирано обединение на физически и/или юридически лица, договорът за обществена поръчка се сключва, след като изпълнителят представи пред възложителя заверено копие от удостоверение за данъчна регистрация и регистрация по БУЛСТАТ или еквивалентни документи съгласно законодателството на държавата, в която обединението е установено.
  4. Преди сключване на договора за обществена поръчка участникът, определен за изпълнител, е длъжен да представи документи, удостоверяващи съответствието с поставените критерии за подбор, посочени в Раздел III „Критерии за подбор".

Документите се представят и за подизпълнителите и третите лица, ако има такива.

* 1. Преди сключване на договора за обществена поръчка участникът, определен за изпълнител, представя оригинал (ако гаранцията е банкова или застраховка, която обезпечава изпълнението чрез покритие на отговорността на изпълнителя) на документ за гаранция за изпълнение на поръчката в съответствие с условията в обявлението за обществена поръчка и настоящата документация.

**РАЗДЕЛ XIi. ПРИЛОЖЕНИЯ И ОБРАЗЦИ НА ДОКУМЕНТИ**

*Приложение №1* - Проект на Договор за изпълнение;

*Образец № 1 -* Образец на ЕЕДОП

*Образец № 2 -* Техническо предложение за изпълнение на поръчката;

*Образец № 3* - Ценово предложение;

*Образец № 4 -* Декларация за конфиденциалност [когато е приложима];